Huhtikuiset Tarinat: Studio Orfeus vol.3 - 9. lähiviikonloppu
Printtasin kässärin editointia varten.
Näin on kevään viimeinen Studio Orfeus -lähiviikonloppu takana. Viikonloppuna pureuduttiin monin eri tavoin editointiin. Meillä kävi lauantaina ja sunnuntaina Päivi Haanpää opastamassa ja oli todella mukavaa. Tehtiin erilaisia harjoituksia ja saimme myös palautetta ennakkoon lähetetyistä tekstinäytteistä.
Saimme tehtäväksi testata "pinosta editointia", eli sitä, että printtaa tekstin, tekee merkinnät paperille ja kirjoittaa koko homman puhtaaksi tyhjään tekstitiedostoon. Ainakin itseä se tuntui auttavan edes vähän, turhia virkkeitä, lauseita, sanoja lähti pois. Myös tarinan ensimmäiset virkkeet tulisi uusia. Pohdiskelin niitä tässä hieman, kokeilin muutamia, mutten ole varma, pysyvätkö ne.
Myös kurssin ohjaajamme antoi minulle tehtävän perjantaina. Tulisi miettiä, miltä Addiktion päähenkilö tahtoo todellisuudessa veljensä pelastaa. Mikä on se syvin ydin, ehkä tiedostamatonkin syy. Päädyin erääseen ratkaisuun, joka luullakseni pitää. Sain siihen nivottua logiikan aika lailla koko käsikirjoituksen hahmojen osalta ja se valaisi itsellekin tuolla pääkopassa jotain myös yksityiselämää koskien. Enää täytyisi saada ujutettua se luontevasti, mutta kuitenkin varovasti ja ehkä vähän kätköksiin käsikirjoitukseen. Mutta eteenpäin mennään koko ajan!
Omaa elämää koskien sellainen uutinen, että tänä vuonna kävi niinkin ikävästi, ettei minua kutsuttu yksiinkään pääsykokeisiin. Se harmittaa aika tavalla, totta kai, varsinkin viime vuoden huomioon ottaen, mutta nyt on ainakin aikaa ja tilaa kalenterissa paneutua täysillä Addiktioon ja mahdollisesti myös lyhäreiden työstämiseen. Ensi vuodeksi täytyy vain sitten kehitellä jotain.
raapustellut huhtikuu klo 21.57
Lyhärijuttuja + Addiktio
Studio Orfeus vol.3 - 8. lähiviikonloppu